Konstal 105Na
Konstal 105Na – tramvajų modelis, 1979–1992 m. gamintas Lenkijos bendrovės „Konstal“. Tai populiariausias visų laikų „Konstal“ modelis. Sukurtas modelio Konstal 105N pagrindu. Tramvajus 13500 mm ilgio, 2400 mm pločio, 3060 mm aukščio, 17000 kg svorio. Būdingas kampuotas, „gabaritinis“ dizainas. Turi keturias duris, sudarytas iš dviejų dalių, atsidarančių į salono pusę. Konstal 105Na turi 166 kW elektrinį variklį, gali išvystyti 72 km/h greitį. Tramvajų varo nuolatinės srovės LTa-220 variklis. Tramvajus turi 20 sėdimų vietų, gali sutalpinti 105 keleivius. Iš viso buvo pagaminti 1443 Konstal 105Na tramvajai.